
Adina Stănilă - Biserica Sfintei Teodora din Peloponez, un miracol 
unic în lume 
(s.v. 11 septembrie / s.n. 24 septembrie) 


Sfânta cuvioasă fecioară muceniţă Teodora din Peloponez, Vasta (s.v. 1l septem- 
brie / s.n. 24 septembrie): 


https://www.academia.edu/44189908/Sf% C3% A2nta_cuvioas 9% C4% 83 _fecioar % C49% 83 
muceni 9% C5 9% A3%C4% 83 Teodora din Peloponez Vasta 11 septembrie 


https://archive.org/details/sf.-teodora-din-peloponez 


https://www.slideshare.net/steaemy1/sf-teodora-din-peloponez 

Materiale despre Sfânta cuvioasă fecioară muceniţă Teodora din Peloponez, Vasta: 


https://archive.org/details/ Osteaemy?query=Teodora+din+Peloponez 


https://www.slideshare.net/steaemy 1/search_my_uploads?type=&new=&q=Teodora+din+ 


Peloponez 

Miracolele credinței în Dumnezeu au lăsat în urmă dovezi de necontestat, iar bise- 
rica unică în lume din Vasta, Peloponez, este una dintre acestea. Studiat de arhi- 
tecţi şi oameni de ştiinţă deopotrivă, lăcașul închinat Sfintei Teodora are un mister 
pe care nu îl dezvăluie profanilor. 


Pe cât de frumoasă este legenda Sfintei Teodora, pe atât de renumită este acum 
biserica din Vasta, din Peloponezul Greciei, unde pelerinii vin să vadă miracolul 
copacilor. 


Pe acoperișul lăcașului de cult, cu rădăcinile răsfirate prin pereți, se înalță 17 
copaci bătrâni, unii dintre ei grei de o tonă. În mod miraculos, nici în afara clădirii, 
nici în interiorul ei nu se vede vreo rădăcină au vreo creangă de copac. Coroanele 
lor se înalță deasupra bisericii, spre lumină, în timp ce rădăcinile coboară prin 
fisurile pereților către râul care curge în vale. 


Legenda spune că tânăra Teodora, care a trăit în secolul al IX-lea, a fost nevoită să 
se deghizeze în bărbat şi să lupte împotriva cotropitorilor care îi amenințau 
aşezarea. Rănită în luptă şi simțind că sfârşitul îi este aproape, Teodora s-a rugat 
fierbinte ca Dumnezeu să facă din trupul ei o biserică, din părul ei copaci, iar din 
sângele ei o apă curgătoare, să le fie de folos creştinilor din zonă. 


Datorită copacilor, biserica este vie 


La scurt timp după moartea ei, a luat ființă biserica mică din piatră, deasupra căreia 
au răsărit copacii legendari. Cădirea ar fi trebuit de multă vreme să se prăbușească 
sub greutatea lor, dar cumva, rădăcinile lor au reușit să ia forma zidurilor, s-au 
strecurat pe lângă fiecare piatră şi o susţin prin forţa lor. Pe pereţi nu se vede nici 
urmă de rădăcini, dar ele sunt în interiorul zidurilor, crescute ca o reţea fină și 
puternică, asemeni unui organism viu care dat viaţă clădirii de piatră. 


Cercetători de la Universitatea din Patras, arheologi, matematicieni şi biologi s-au 
ocupat în mod special de acest fenomen, iar concluziile lor au fost prezentate în 
cadrul unui congres din anul 2003. S-au făcut teste cu ultrasunete şi astfel s-a des- 
coperit cum au crescut rădăcinile, ca o reţea de fire, permanent tensionată şi ela- 
stică, menținând în picioare zidurile clădirii şi trunchiurile grele ale copacilor. Nu 
există nici o exlicaţie pentru acest fenomen, nici din punct de vedere al arhitec- 
turii, nici al botanicii. 


Un miracol ţesut dintr-o legendă 

Fenomenul este unic în lume. Copacii uriași care cresc pe acoperişul bisericii din 
Vasta se sprijină aproape pe nimic. Inginerii care i-au studiat susțin că nici o rădă- 
cină cât de mică nu iese din ziduri. Toate se preling sub biserică şi ajung la apa 
râului care curge foarte aproape de temelia clădirii. 


Acoperişul gros de numai câţiva centimetri ar fi trebuit să cedeze de multă vreme, 
iar din zidurile bisericii să nu mai rămână decât nişte ruine. Cu toate acestea, 
clădirea este puternică şi va mai îndura multe secole de vânt şi ploi de acum încolo. 
Puterea ei constă tocmai în rădăcinile uriaşilor pe care îi găzduiește. 


Pentru credincioși, acest lăcaş de rugăciune este un semn a miracolelor divine. Se 
spune că numai credința puternică a Sfintei Teodora ajută copacii să susțină 
zidurile vechi de secole ale bisericii, iar cei care vin să se roage aici pentru sănătate 
şi împlinire sufletească găsesc un sprijin puternic în icoana muceniţei. 

